**Pressemeddelse – O R D**

ProKK – Foreningen for professionelle kunstnere og kunsthåndværkere udstiller i den gamle Journalisthøjskole på Olof Palmes Allé – Kulturhus Bunkeren. Foreningens årlige udstilling indtager ordenes gamle højborg og får betonen til at synge.

Årets tema er **ORD OG KOMMUNIKATION**. Ord er flydende tegn, der konstant vokser og visner. ProKKs dygtige kunstnere bearbejder og visualiserer vores sprogs små, fantastiske elementer. Ordene er byggestenene i vores kommunikation og forankrer os i hele menneskehedens historie. Kommunikation opstår mellem mennesker. I dag kommunikerer vi på livet løs og ord, billeder og nyheder flyder over landegrænserne. Hvert kunstværk har taget udgangspunkt i ét ord og hver kunstner har skrevet en artikel om deres ord, værket og deres sammenfletning. Der er mindst to kunstnere til stede i åbningstiden, så der er rig mulighed for at flytte ordene fra teksten og over i samtalen.

Ferniseringen er lørdag d. 11. september kl. 14.00 – 17.00 hvor vin, kunst og kultur får ordene til at flyde i godt selskab.

I perioden 12. september til 19. september popper ProKKSHOP i forlængelse af udstillingen, hvor det er muligt at købe værker med hjem.